Аразијева је током каријере неколико пута наступала као извођач на израелском националном избору за песму Евровизије (-{"Kdam"}-, 1982, 1983. и 1985), а национална телевизија ИБА ју је интерно изабрала као свог представника за Евросонг 1988. у Даблину. У главном граду Ирске Аразијева је певала песму под називом -{"Ben Adam"}- (у преводу "Човек") и са 85 бодова заузела је 7. место. Занимљиво је да је Аразијева у више наврата истицала да велику пажњу придаје астрологији и да је пристала да се такмичи на Евросонгу на савет личног астролога. Њен астролог је те године предвидео победу песме која је изведена под редним бројем 9, а под тим редним бројем је првобитно требало да наступи управо Израел. Међутим, након одустајања Кипра израелски представник је наступио на позицији број 8, а на крају је победила швајцарска представница Селин Дион са песмом -{"Ne Partez Pas Sans Moi"}- која је наступила управо под редним бројем девет.